A les tres de la tarda d'aquest divendres s'ha acabat el termini per presentar els recursos contra la resolució del concurs pel casino. Cinc dels candidats han recorregut contra la decisió del Consell Regulador del Joc. Els que ho han fet en les darreres hores han estat Bomosa, Genting i Barrière. 24 hores abans l'havien presentat Cirsa i Cierco-Partouche. Els recursos s´han presentat per separat. Tot i això, hi ha elements comuns que els grups han indicat com a motiu del recurs, en especial els criteris de valoració del concurs o alguns dels aspectes del plec de bases. En la majoria dels casos, els recurrents impugnen el concurs. Si per la via administrativa no hi ha resposta, el concurs podria arribar als tribunals.

Finalment, PVG ha confirmat que no ha presentat cap recurs administratiu. Tampoc ho han fet el grup Raineau i Mercur. El concurs va ser atorgat a Jocs SA, un grup amb capital 100% andorrà.